ધર્મ ડેસ્કઃ દેશમાં એવા ઘણા મંદિર છે તેની માન્યતાઓ, પૂજાની વિધિ અને તેમના અનુશાસન અલગ-અલગ છે, પરંતુ તમે ક્યારેય સાંભળ્યું છે કે કોઇ મંદિરમાં પૂજા કરવા માટે તમારે પુરુષમાંથી સ્ત્રી બનવું પડે. હિન્દુ દેવી દેવતાઓના મંદિરોમાં મહિલાઓ સાથે જોડાયેલા કેટલાક નિયમ અને કાયદાઓ પહેલાંથી જ બનેલા છે. જેમ કે માસિક ધર્મ હોવાના કારણે મહિલાઓનો મંદિર પ્રવેશ નિષેધ છે. તેવી જ રીતે આજે અહીં એક એવા મંદિર અંગે જણાવવામાં આવી રહ્યું છે, જ્યાં પુરુષોને પ્રવેશ કરવો અને પૂજા કરવી નિષેધ છે, જો તે પૂજા કરવા ઇચ્છે છે તો તેણે પુરુષમાંથી સ્ત્રી બનવું પડે છે.